CELEX: E2010P0014
Language: fi
Date: 2010-09-02 00:00:00
Title: Konkurrenten.no AS:n 2 päivänä syyskuuta 2010 EFTAn valvontaviranomaista vastaan nostama kanne (Asia E-14/10)

25.11.2010   
            
            
               FI
            
            
               Euroopan unionin virallinen lehti
            
            
               C 320/22
            
         Konkurrenten.no AS:n 2 päivänä syyskuuta 2010 EFTAn valvontaviranomaista vastaan nostama kanne
   (Asia E-14/10)
   2010/C 320/11
   Konkurrenten.no AS, jota edusti asianajaja Jon Midthjell, Advokatfirmaet Midthjell AS, Grev Wedels plass 5, 0151 Oslo, NORWAY, nosti 2 päivänä syyskuuta 2010 EFTAn tuomioistuimessa kanteen EFTAn valvontaviranomaista vastaan.
   Kantaja on pyytänyt EFTAn tuomioistuinta:
   
               1.
            
            
               kumoamaan EFTAn valvontaviranomaisen 21 päivänä kesäkuuta 2010 tekemän päätöksen N:o 254/10/COL (AS Oslo Sporveier ja AS Sporveisbussene).
            
         
               2.
            
            
               määräämään vastaajan maksamaan kulut.
            
         
      Oikeusperusta ja taustatiedot sekä kanteen tueksi esitetyt oikeusseikkoja koskevat väitteet:
   
   
               —
            
            
               Kantaja Konkurrenten.no AS on yksityisomistuksessa oleva yritys, joka toimii Norjan pikalinja-autoliikennemarkkinoilla.
            
         
               —
            
            
               Kantaja esitti 11 päivänä elokuuta 2006 EFTAn valvontaviranomaiselle kantelun, jonka mukaan Oslon kaupunki on myöntänyt tukea yritykselle AS Oslo Sporveier (nykyään: Ruter AS) ja sen tytäryritykselle AS Sporveisbussene (nykyään: Unibuss AS) ETA-sopimuksen 61 artiklan vastaisesti.
            
         
               —
            
            
               Kanteen kohteena olevalla päätöksellä EFTAn valvontaviranomainen lopetti asian käsittelyn. Se katsoi, että ETA-sopimuksen 61 artiklan 1 kohdan ja 49 artiklan sekä asetuksen (EY) N:o 1370/2007 vastaista tukea on myönnetty. Se katsoi lisäksi, että tuki on voimassa olevaa tukea valvontaviranomaisesta ja tuomioistuimesta tehdyn sopimuksen pöytäkirjassa 3 olevan II osan 1 artiklan b kohdan i ja v alakohdan mukaisesti, ja tuki lopetettiin vuonna 2008. Se päätteli, että lisätoimet eivät olleet tarpeen.
            
         
               —
            
            
               Kantaja väittää, että EFTAn valvontaviranomainen
               
                           —
                        
                        
                           erehtyi arvioidessaan vuosina 2000–2008 myönnetyn tuen olevan olemassa olevaa tukea, koska uusi lupa paikallisen linja-autoliikenteen harjoittamiseen Oslon kaupungissa myönnettiin vuoden 1999 lopulla, ja laiminlöi velvollisuutensa aloittaa virallinen tutkimusmenettely,
                        
                     
                           —
                        
                        
                           erehtyi arvioidessaan vuosina 1997–2008 myönnetyn tuen olevan olemassa olevaa tukea, koska linja-autoliikennemarkkinat on vapautettu, ja laiminlöi velvollisuutensa aloittaa virallinen tutkimusmenettely, eikä
                        
                     
                           —
                        
                        
                           antanut päätökselleen riittäviä perusteita.